Ericu950/Stoicheia-meter-silver huggingface dataset:
τὸ γὰρ πρὸς ἄνδρα θνητὸν καὶ διὰ καιρούς τινας ἰσχύοντα γράφοντας εἰρήνην ἀθάνατον συνθέσθαι τὴν κατὰ τῆς πόλεως αἰσχύνην , καὶ ἀποστερῆσαι μὴ μόνον τῶν ἄλλων , ἀλλὰ καὶ τῶν παρὰ τῆς τύχης εὐεργεσιῶν τὴν πόλιν , καὶ τοσαύτῃ περιουσίᾳ χρήσασθαι πονηρίας ὥστε μὴ μόνον τοὺς ὄντας Ἀθηναίους , ἀλλὰ καὶ τοὺς ὕστερόν ποτε μέλλοντας ἔσεσθαι πάντας ἠδικηκέναι , πῶς οὐχὶ πάνδεινόν ἐστι ;
τοῦτο τοίνυν οὐδέποθ ὑμεῖς ὑπεμείνατ ἂν προσγράψαι πρὸς τὴν εἰρήνην , τὸ καὶ τοῖς ἐγγόνοις , εἰ μὴ ταῖς παρ Αἰσχίνου ῥηθείσαις ὑποσχέσεσιν τότ ἐπιστεύσατε , αἷσπερ οἱ Φωκεῖς πιστεύσαντες ἀπώλοντο .
καὶ γάρ τοι παραδόντες αὑτοὺς Φιλίππῳ καὶ ἑκόντες ἐγχειρίσαντες ἐκείνῳ τὰς πόλεις ἁπάντων τῶν ἐναντίων ὧν πρὸς ὑμᾶς οὗτος ἀπήγγειλ ἔτυχον .
ἵνα δ εἰδῆτε σαφῶς ὅτι ταῦθ οὕτω καὶ διὰ τούτους ἀπόλωλε , τοὺς χρόνους ὑμῖν λογιοῦμαι καθ οὓς ἐγίγνεθ ἕκαστα .
περὶ ὧν δ ἄν τις ἀντιλέγῃ τούτων , ἀναστὰς ἐν τῷ ἐμῷ ὕδατι εἰπάτω .
ἡ μὲν τοίνυν εἰρήνη ἐλαφηβολιῶνος ἐνάτῃ ἐπὶ δέκα ἐγένετο , ἀπεδημήσαμεν δ ἡμεῖς ἐπὶ τοὺς ὅρκους τρεῖς μῆνας ὅλους ·
καὶ τοῦτον ἅπαντα τὸν χρόνον ἦσαν οἱ Φωκεῖς σῷοι .
ἥκομεν δὲ δεῦρ ἀπὸ τῆς πρεσβείας τῆς ἐπὶ τοὺς ὅρκους τρίτῃ ἐπὶ δέκα τοῦ σκιροφοριῶνος μηνός , καὶ παρῆν ὁ Φίλιππος ἐν Πύλαις ἤδη καὶ τοῖς Φωκεῦσιν ἐπηγγέλλετο ὧν οὐδὲν ἐπίστευον ἐκεῖνοι .
οὐ γὰρ ἂν δεῦρ ἧκον ὡς ὑμᾶς .
ἡ δ ἐκκλησία μετὰ ταῦτα , ἐν ᾗ πάντα τὰ πράγματ ἀπώλεσαν οὗτοι ψευσάμενοι καὶ φενακίσαντες ὑμᾶς , τῇ ἕκτῃ ἐπὶ δέκα ἐγίγνετο τοῦ σκιροφοριῶνος .
ἀπὸ τοίνυν ταύτης πεμπταῖα λογίζομαι τὰ παρ ὑμῶν ἐν τοῖς Φωκεῦσι γενέσθαι ·
παρῆσαν γὰρ οἱ τῶν Φωκέων πρέσβεις ἐνθάδε , καὶ ἦν αὐτοῖς καὶ τί ἀπαγγελοῦσιν οὗτοι καὶ τί ψηφιεῖσθ ὑμεῖς ἐπιμελές .
οὐκοῦν εἰκάς , ᾗ τίθεμεν πυθέσθαι τοὺς Φωκέας τὰ παρ ὑμῶν 0 ·
ἀπὸ γὰρ τῆς ἕκτης εἰς ταύτην πέμπτη γίγνεται .
ὑστέρα τοίνυν δεκάτη , ἐνάτη , ὀγδόη 0 ·
ταύτῃ ἐγίγνονθ αἱ σπονδαί , καὶ πάντα τ ἀκεῖ πράγματ ἀπωλώλει καὶ τέλος εἶχεν .
τῷ τοῦτο δῆλον 0 ;
τῇ τετράδι φθίνοντος ἠκκλησιάζετε μὲν τόθ ὑμεῖς ἐν Πειραιεῖ περὶ τῶν ἐν τοῖς νεωρίοις , ἧκε δὲ Δερκύλος ἐκ Χαλκίδος καὶ ἀπήγγελλεν ὑμῖν ὅτι πάντα τὰ πράγματ ἐγκεχείρικε Θηβαίοις ὁ Φίλιππος , καὶ πέμπτην εἶναι ταύτην ἡμέραν ἀφ οὗ γεγόνασιν αἱ σπονδαί .
ὀγδόη τοίνυν , ἑβδόμη , ἕκτη , πέμπτη , τετράς 0 ·
αὐτὸ συμβαίνει εἰς ταύτην εἶναι πέμπτην .
οὐκοῦν τοῖς χρόνοις , οἷς ἀπήγγελλον , οἷς ἔγραφον , πᾶσιν ἐξελέγχονται συνηγωνισμένοι Φιλίππῳ καὶ συναίτιοι γεγονότες τοῦ τῶν Φωκέων ὀλέθρου .
ἔτι τοίνυν τὸ μηδεμίαν τῶν πόλεων τῶν ἐν Φωκεῦσιν ἁλῶναι πολιορκίᾳ μη δ ἐκ προσβολῆς κατὰ κράτος , ἀλλ ἐκ τοῦ σπείσασθαι πάντας ἄρδην ἀπολέσθαι , μέγιστόν ἐστι σημεῖον τοῦ διὰ τούτους πεισθέντας αὐτοὺς ὡς ὑπὸ τοῦ Φιλίππου σωθήσονται ταῦτα παθεῖν ·
οὐ γὰρ ἐκεῖνόν γ ἠγνόουν .
φέρε δή μοι καὶ τὴν συμμαχίαν τὴν τῶν Φωκέων καὶ τὰ δόγμαθ ὑφ ὧν καθεῖλον αὐτῶν τὰ τείχη , ἵν εἰδῆθ οἵων ὑπαρχόντων αὐτοῖς παρ ὑμῶν οἵων ἔτυχον διὰ τούτους τοὺς θεοῖς ἐχθρούς .
σΥμμΑχΙΑ ΦΩΚΕΩΝ ΚΑΙ ΑΘΗΝΑΙΩΝ .
ἃ μὲν τοίνυν ὑπῆρχε παρ ὑμῶν αὐτοῖς , ταῦτ ἐστί , φιλία , συμμαχία , βοήθεια ·
ὧν δ ἔτυχον διὰ τοῦτον τὸν βοηθῆσαι κωλύσαντα ὑμᾶς , ἀκούσατε .
ΟμΟλΟγΙΑ ΦΙΛΙΠΠΟΥ ΚΑΙ ΦΩΚΕΩΝ .
ἀκούετ , ὦ ἄνδρες Ἀθηναῖοι .
ὁμολογία Φιλίππου καὶ Φωκέων , φησίν , οὐχὶ Θηβαίων καὶ Φωκέων , οὐ δὲ Θετταλῶν καὶ Φωκέων , οὐ δὲ Λοκρῶν , οὐ δ ἄλλου τῶν παρόντων οὐδενός 0 ·
καὶ πάλιν παραδοῦναι δὲ τὰς πόλεις Φωκέας , φησί , Φιλίππῳ , οὐχὶ Θηβαίοις οὐ δὲ Θετταλοῖς οὐ δ ἄλλῳ οὐδενί .
ὅτι Φίλιππος ἀπηγγέλλετο πρὸς ὑμᾶς ὑπὸ τούτου ἐπὶ τῇ τῶν Φωκέων σωτηρίᾳ παρεληλυθέναι .
τούτῳ δὴ πάντ ἐπίστευον , καὶ πρὸς τοῦτον πάντ ἐσκόπουν , πρὸς τοῦτον ἐποιοῦντο τὴν εἰρήνην .
λέγε δὴ τ ἀπίλοιπα .
καὶ σκοπεῖτε τί πιστεύσαντες τί ἔπασχον .
ἆρά γ ὅμοι ἢ παραπλήσι οἷς οὗτος ἀπήγγελλεν 0 ;
δΟγμΑτΑ ΑΜΦΙΚΤΥΟΝΩΝ .
τούτων , ὦ ἄνδρες Ἀθηναῖοι , δεινότερ οὐ γέγονεν οὐ δὲ μείζω πράγματ ἐφ ἡμῶν ἐν τοῖς Ἕλλησιν , οἶμαι δ οὐ δ ἐν τῷ πρόσθεν χρόνῳ .
τηλικούτων μέντοι καὶ τοιούτων πραγμάτων κύριος εἷς ἀνὴρ γέγονεν διὰ τούτους , οὔσης τῆς Ἀθηναίων πόλεως , ᾗ προεστάναι τῶν Ἑλλήνων πάτριον καὶ μηδὲν τοιοῦτον περιορᾶν γιγνόμενον .
ὃν μὲν τοίνυν τρόπον οἱ ταλαίπωροι Φωκεῖς ἀπολώλασιν , οὐ μόνον ἐκ τῶν δογμάτων τούτων ἔστιν ἰδεῖν , ἀλλὰ καὶ ἐκ τῶν ἔργων ἃ πέπρακται , θέαμα δεινόν , ὦ ἄνδρες Ἀθηναῖοι , καὶ ἐλεινόν 0 ·
ὅτε γὰρ νῦν ἐπορευόμεθ εἰς Δελφούς , ἐξ ἀνάγκης ἦν ὁρᾶν ἡμῖν πάντα ταῦτα , οἰκίας κατεσκαμμένας , τείχη περιῃρημένα , χώραν ἔρημον τῶν ἐν ἡλικίᾳ , γύναια δὲ καὶ παιδάρι ὀλίγα καὶ πρεσβύτας ἀνθρώπους οἰκτρούς 0 ·
οὐ δ ἂν εἷς δύναιτ ἐφικέσθαι τῷ λόγῳ τῶν ἐκεῖ κακῶν νῦν ὄντων .
ἀλλὰ μὴν ὅτι τὴν ἐναντίαν ποτὲ Θηβαίοις ψῆφον ἔθενθ οὗτοι περὶ ἡμῶν ὑπὲρ ἀνδραποδισμοῦ προτεθεῖσαν , ὑμῶν ἔγωγ ἀκούω πάντων .
τίν ἂν οὖν οἴεσθ , ὦ ἄνδρες Ἀθηναῖοι , τοὺς προγόνους ὑμῶν , εἰ λάβοιεν αἴσθησιν , ψῆφον ἢ γνώμην θέσθαι περὶ τῶν αἰτίων τοῦ τούτων ὀλέθρου ;
ἐγὼ μὲν γὰρ οἶμαι κ ἂν καταλεύσαντας αὐτοὺς ταῖς ἑαυτῶν χερσὶν καθαροὺς ἔσεσθαι νομίζειν .
πῶς γὰρ οὐκ αἰσχρόν , μᾶλλον δ εἴ τις ἔστιν ὑπερβολὴ τούτου , τοὺς σεσωκότας ἡμᾶς τότε καὶ τὴν σῴζουσαν περὶ ἡμῶν ψῆφον θεμένους , τούτους τῶν ἐναντίων τετυχηκέναι διὰ τούτους , καὶ περιῶφθαι τοιαῦτα πεπονθότας οἷ οὐδένες ἄλλοι τῶν Ἑλλήνων 0 1 ;
τίς οὖν ὁ τούτων αἴτιος 0 ;
τίς ὁ ταῦτα φενακίσας 0 ;
πολλὰ τοίνυν ἄν τις , ὦ ἄνδρες Ἀθηναῖοι , Φίλιππον εὐδαιμονίσας τῆς τύχης εἰκότως , τοῦτο μάλιστ ἂν εὐδαιμονίσειεν ἁπάντων , ὃ μὰ τοὺς θεοὺς καὶ τὰς θεὰς οὐκ ἔχω λέγειν ἔγωγ ἄλλον ὅστις ηὐτύχηκεν ἐφ ἡμῶν .
τὸ μὲν γὰρ πόλεις μεγάλας εἰληφέναι καὶ χώραν πολλὴν ὑφ ἑαυτῷ πεποιῆσθαι καὶ πάντα τὰ τοιαῦτα ζηλωτὰ μέν ἐστιν , οἶμαι , καὶ λαμπρά ·
ἔχοι δ ἄν τις εἰπεῖν πεπραγμένα καὶ ἑτέροις πολλοῖς .
ἀλλ ἐκεῖν ἴδιον καὶ οὐδενὶ τῶν πάντων ἄλλῳ γεγονὸς εὐτύχημα 0 .
τὸ ἐπειδὴ πονηρῶν ἀνθρώπων εἰς τὰ πράγματ αὐτῷ ἐδέησεν , πονηροτέρους εὑρεῖν ἢ ἐβούλετο 0 .
πῶς γὰρ οὐχ οὗτοι τοιοῦτοι δικαίως ὑποληφθεῖεν ἄν , οἵ γε , ἃ ὑπὲρ αὑτοῦ Φίλιππος τηλικούτων ὄντων αὐτῷ τῶν διαφόρων οὐκ ἐτόλμα ψεύσασθαι , οὐ δ ἔγραψεν οὔ τ εἰς ἐπιστολὴν οὐδεμίαν , οὔ τε πρεσβευτὴς οὐδεὶς εἶπε τῶν παρ ἐκείνου , ἐπὶ ταῦτα μισθώσαντες ἑαυτοὺς ὑμᾶς ἐξηπάτων ;
καὶ ὁ μὲν Ἀντίπατρος καὶ ὁ Παρμενίων , δεσπότῃ διακονοῦντες καὶ οὐ μέλλοντες ὑμῖν μετὰ ταῦτ ἐντεύξεσθαι , ὅμως τοῦθ εὕροντο , μὴ δι αὐτῶν ὑμᾶς ἐξαπατηθῆναι ·
οἱ δέ , Ἀθηναῖοι , τῆς ἐλευθερωτάτης πόλεως , πρέσβεις ταχθέντες ὑμᾶς , οἷς ἀπαντῶντας ἐμβλέπειν , οἷς συζῆν ἀνάγκη τὸν λοιπὸν βίον καὶ ἐν οἷς εὐθύνας ἔμελλον δώσειν τῶν πεπραγμένων , τούτους ἐξαπατᾶν ὑπέστησαν 0 .
πῶς ἂν ἄνθρωποι κακίους ἢ μᾶλλον ἀπονενοημένοι τούτων γένοιντο ;
ἵνα τοίνυν εἰδῆθ ὅτι καὶ κατάρατός ἐστιν ὑφ ὑμῶν , καὶ οὐ δ ὅσιον ὑμῖν οὐ δ εὐσεβές ἐστι τοιαῦτ ἐψευσμένον αὐτὸν ἀφεῖναι , λέγε τὴν ἀρὰν καὶ ἀνάγνωθι λαβὼν τὴν ἐκ τοῦ νόμου ταυτηνί .
ΑΡΑ .
ταῦθ ὑπὲρ ὑμῶν , ὦ ἄνδρες Ἀθηναῖοι , καθ ἑκάστην τὴν ἐκκλησίαν ὁ κῆρυξ εὔχεται νόμῳ προστεταγμένα , καὶ ὅταν ἡ βουλὴ καθῆται , παρ ἐκείνῃ πάλιν .
καὶ ταῦτ οὐκ ἔνεστιν εἰπεῖν τούτῳ ὡς οὐκ εὖ ᾔδει ·
ὑπογραμματεύων γὰρ ὑμῖν καὶ ὑπηρετῶν τῇ βουλῇ αὐτὸς ἐξηγεῖτο τὸν νόμον τοῦτον τῷ κήρυκι .
πῶς οὖν οὐκ ἄτοπον καὶ ὑπερφυὲς ἂν πεποιηκότες ὑμεῖς εἴητε , εἰ ἃ προστάττετε , μᾶλλον δ ἀξιοῦτε ποιεῖν ὑπὲρ ὑμῶν τοὺς θεούς , ταῦτ αὐτοὶ κύριοι γεγενημένοι τήμερον μὴ ποιήσαιτε , ἀλλ ὃν ἐκείνοις εὔχεσθ ἐξώλη ποιεῖν αὐτὸν καὶ γένος καὶ οἰκίαν , τοῦτον ἀφείητ αὐτοί 0 ;
ὃς γὰρ ἂν ὑμᾶς λάθῃ , τοῦτον ἀφίετε τοῖς θεοῖς κολάζειν ·
ὃν δ ἂν αὐτοὶ λάβητε , μηκέτ ἐκείνοις περὶ τούτου προστάττετε .
εἰς τοίνυν τοῦτ ἀναιδείας καὶ τόλμης αὐτὸν ἥξειν ἀκούω , ὥστε πάντων τῶν πεπραγμένων ἐκστάντα , ὧν ἀπήγγειλεν , ὧν ὑπέσχετο , ὧν πεφενάκικε τὴν πόλιν , ὥσπερ ἐν ἄλλοις τισὶ κρινόμενον καὶ οὐκ ἐν ὑμῖν τοῖς ἅπαντ εἰδόσι , πρῶτον μὲν Λακεδαιμονίων , εἶτα Φωκέων , εἶθ Ἡγησίππου κατηγορήσειν 0 .
ἔστι δὲ ταῦτα γέλως , μᾶλλον δ ἀναισχυντία δεινή 0 .
ὅσα γὰρ νῦν ἐρεῖ περὶ τῶν Φωκέων ἢ τῶν Λακεδαιμονίων ἢ τοῦ Ἡγησίππου , ὡς Πρόξενον οὐχ ὑπεδέξαντο , ὡς ἀσεβεῖς εἰσίν , ὡς  ὅ τι ἂν δήποτ αὐτῶν κατηγορῇ , πάντα δήπου ταῦτα πρὸ τοῦ τοὺς πρέσβεις τούτους δεῦρ ἥκειν ἐπέπρακτο , καὶ οὐκ ἦν ἐμποδὼν τῷ τοὺς Φωκέας σῴζεσθαι , ὡς τίς φησιν ;
Αἰσχίνης αὐτὸς οὑτοσί 0 .
οὐ γὰρ ὡς εἰ μὴ διὰ Λακεδαιμονίους , οὐ δ ὡς εἰ μὴ Πρόξενον οὐχ ὑπεδέξαντο , οὐ δ ὡς εἰ μὴ δι Ἡγήσιππον , οὐ δ ὡς εἰ μὴ διὰ τὸ καὶ τὸ ἐσώθησαν ἂν οἱ Φωκεῖς , οὐχ οὕτω τότ ἀπήγγειλεν , ἀλλὰ πάντα ταῦθ ὑπερβὰς διαρρήδην ἥκειν πεπεικὼς ἔφη Φίλιππον Φωκέας σῴζειν , τὴν Βοιωτίαν οἰκίζειν , ὑμῖν τὰ πράγματ οἰκεῖα ποιεῖν 0 1 2 ·
ταῦτα πεπράξεσθαι δυοῖν ἢ τριῶν ἡμερῶν 0 ·
διὰ ταῦτα χρήμαθ ἑαυτῷ τοὺς Θηβαίους ἐπικεκηρυχέναι .
μὴ τοίνυν ἃ πρὸ τοῦ τοῦτον ἀπαγγεῖλαι ταῦτ ἐπέπρακτ ἢ Λακεδαιμονίοις ἢ Φωκεῦσιν ἀκούετε μη δ ἀνέχεσθε , μη δὲ κατηγορεῖν ἐᾶτε Φωκέων ὡς πονηροί 0 .
οὐ δὲ γὰρ Λακεδαιμονίους διὰ τὴν ἀρετὴν αὐτῶν ποτ ἐσώσατε , οὐ δὲ τοὺς καταράτους Εὐβοέας τουτουσί , οὐ δ ἄλλους πολλούς , ἀλλ ὅτι συμφέρον ἦν σῶς εἶναι τῇ πόλει , ὥσπερ Φωκέας νυνί 0 .
καὶ τί τῶν Φωκέων ἢ τῶν Λακεδαιμονίων ἢ ὑμῶν ἢ ἄλλου τινὸς ἀνθρώπων μετὰ τοὺς παρὰ τούτου λόγους ἐξαμαρτόντος οὐκ ἀπέβη τὰ πρὸς ὑμᾶς ὑπὸ τούτου τότε ῥηθέντα ;
τοῦτ ἐρωτᾶτε ·
οὐ γὰρ ἕξει δεῖξαι .
πέντε γὰρ ἡμέραι γεγόνασι μόναι , ἐν αἷς οὗτος ἀπήγγειλε τὰ ψευδῆ , ὑμεῖς ἐπιστεύσατε , οἱ Φωκεῖς ἐπύθοντο , ἐνέδωκαν ἑαυτούς , ἀπώλοντο .
ὅθεν οἶμαι καὶ δῆλόν ἐστι σαφῶς , ὅτι πᾶσ ἀπάτη καὶ τέχνη συνεσκευάσθη τοῦ περὶ Φωκέας ὀλέθρου .
ὃν μὲν γὰρ χρόνον οὐχ οἷός τ ἦν ἐλθεῖν ὁ Φίλιππος διὰ τὴν εἰρήνην , ἀλλ ἦν ἐν παρασκευῇ , τοὺς Λακεδαιμονίους μετεπέμπετο , πάντα τὰ πράγμαθ ὑποσχόμενος πράξειν ἐκείνοις , ἵνα μὴ δι ὑμῶν αὐτοὺς οἱ Φωκεῖς ὑποποιήσωνται .
ἐπειδὴ δ ἧκεν εἰς Πύλας , οἱ Λακεδαιμόνιοι δ αἰσθόμενοι τὴν ἐνέδραν ὑπεχώρησαν , τοῦτον αὖ προκαθῆκεν ἐξαπατᾶν ὑμᾶς , ἵνα μὴ πάλιν , ὑμῶν αἰσθομένων ὅτι Θηβαίοις τὰ πράγματα πράττει , εἰς χρόνους καὶ πόλεμον καὶ τριβὴν ἐμπέσῃ , τῶν μὲν Φωκέων ἀμυνομένων , ὑμῶν δὲ βοηθούντων , ἀλλ ἀκονιτεὶ πάνθ ὑφ ἑαυτῷ ποιήσηται ·
μὴ οὖν ὅτι καὶ Λακεδαιμονίους καὶ Φωκέας ἐξηπάτησε Φίλιππος , διὰ ταῦθ ὧν ὑμᾶς οὗτος ἐξηπάτησε μὴ δότω δίκην ·
οὐ γὰρ δίκαιον 0 .
ἂν τοίνυν ἀντὶ Φωκέων καὶ Πυλῶν καὶ τῶν ἄλλων τῶν ἀπολωλότων Χερρόνησος ὡς περίεστι τῇ πόλει λέγῃ , πρὸς Διὸς καὶ θεῶν μὴ ἀποδέξησθ , ὦ ἄνδρες δικασταί , μη δ ὑπομείνητε , πρὸς οἷς ἐκ τῆς πρεσβείας ἠδίκησθε , καὶ ἐκ τῆς ἀπολογίας ὄνειδος προσκατασκευασθῆναι τῇ πόλει , ὡς ἄρ ὑμεῖς τῶν ἰδίων τι κτημάτων ὑπεξαιρούμενοι τὴν τῶν συμμάχων σωτηρίαν προήκασθε .
οὐ γὰρ ἐποιήσατε τοῦτο , ἀλλ ἤδη τῆς εἰρήνης γεγονυίας καὶ τῆς Χερρονήσου σῴας οὔσης τέτταρας μῆνας ὅλους ἐσῴζονθ οἱ Φωκεῖς τοὺς ὕστερον , ἡ δὲ τούτου ψευδολογία μετὰ ταῦθ ὕστερον αὐτοὺς ἀπώλεσεν , ἐξαπατήσασ ὑμᾶς .
εἶτα καὶ νῦν ἐν μείζονι κινδύνῳ τὴν Χερρόνησον οὖσαν εὑρήσετ ἢ τότε 0 .
πότερον γὰρ εὐπορώτερον ἂν δίκην ἔδωκε Φίλιππος ἐξαμαρτὼν εἰς αὐτὴν πρὶν τούτων τι τῆς πόλεως προλαβεῖν , ἢ νυνί 0 ;
ἐγὼ μὲν οἶμαι , τότε πολλῷ 0 .
τίς οὖν ἡ ταύτης περιουσία , τῶν φόβων ἀφῃρημένων καὶ τῶν κινδύνων τῶν τοῦ βουληθέντος ἂν αὐτὴν ἀδικῆσαι 0 ;
ἔτι τοίνυν τοιοῦτό τι μέλλειν αὐτὸν ἀκούω λέγειν , ὅτι θαυμάζει τί δήποτε Δημοσθένης αὐτοῦ κατηγορεῖ , Φωκέων δ οὐδείς 0 .
ὡς δὴ τοῦτ ἔχει , βέλτιον προακοῦσαι παρ ἐμοῦ 0 .
φωκέων τῶν ἐκπεπτωκότων οἱ μὲν οἶμαι βέλτιστοι καὶ μετριώτατοι φυγάδες γεγενημένοι καὶ τοιαῦτα πεπονθότες ἡσυχίαν ἄγουσι , καὶ οὐδεὶς ἂν αὐτῶν ἐθελήσειεν ὑπὲρ τῶν κοινῶν συμφορῶν ἰδίαν ἔχθραν ἀνελέσθαι ·
οἱ δ ὁτιοῦν ἂν ἀργυρίου ποιήσαντες τὸν δώσοντ οὐκ ἔχουσιν αὑτοῖς .
οὐ γὰρ ἔγωγ ἂν ἔδωκ οὐδενὶ οὐδὲν ὥστε μοι παραστάντας ἐνταυθὶ βοᾶν οἷα πεπόνθασιν ·
ἡ γὰρ ἀλήθεια καὶ τὰ πεπραγμέν αὐτὰ βοᾷ .
ἀλλὰ μὴν ὅ γε δῆμος ὁ τῶν Φωκέων οὕτω κακῶς καὶ ἐλεινῶς διάκειται ὥστε μὴ περὶ τοῦ κατηγορεῖν ἑκάστῳ τὰς Ἀθήνησιν εὐθύνας εἶναι τὸν λόγον , ἀλλὰ δουλεύειν καὶ τεθνάναι τῷ φόβῳ Θηβαίους καὶ τοὺς Φιλίππου ξένους , οὓς ἀναγκάζονται τρέφειν , διῳκισμένοι κατὰ κώμας καὶ παρῃρημένοι τὰ ὅπλα .
μὴ δὴ ταῦτα λέγειν αὐτὸν ἐᾶτε , ἀλλ ὡς οὐκ ἀπολώλασι Φωκεῖς δεικνύναι , ἢ ὡς οὐχ ὑπέσχετο σώσειν αὐτοὺς Φίλιππον .
τοῦτο γάρ εἰσι πρεσβείας εὔθυναι , τί πέπρακται ;
τί ἀπήγγειλας ;
εἰ μὲν ἀληθῆ , σῴζου 0 ·
εἰ δὲ ψευδῆ , δίκην δός 0 .
εἰ δὲ μὴ πάρεισι Φωκεῖς , τί τοῦτο 0 ;
οὕτω γὰρ διέθηκας αὐτούς , οἶμαι , τὸ μέρος σύ , ὥστε μή τε τοῖς φίλοις βοηθεῖν μή τε τοὺς ἐχθροὺς ἀμύνεσθαι δύνασθαι .
καὶ μὴν ὅτι χωρὶς τῆς ἄλλης αἰσχύνης καὶ ἀδοξίας , ἣν τὰ πεπραγμέν ἔχει , καὶ μεγάλοι κίνδυνοι περιεστᾶσιν ἐκ τούτων τὴν πόλιν , ῥᾴδιον δεῖξαι 0 .
τίς γὰρ οὐκ οἶδεν ὑμῶν ὅτι τῷ Φωκέων πολέμῳ καὶ τῷ κυρίους εἶναι Πυλῶν Φωκέας ἥ τ ἀπὸ Θηβαίων ἄδει ὑπῆρχεν ἡμῖν , καὶ τὸ μηδέποτ ἐλθεῖν ἂν εἰς Πελοπόννησον μη δ εἰς Εὔβοιαν μη δ εἰς τὴν Ἀττικὴν Φίλιππον 0 ;
ταύτην μέντοι τὴν ἀπὸ τοῦ τόπου καὶ τῶν πραγμάτων αὐτῶν ἀσφάλειαν ὑπάρχουσαν τῇ πόλει ταῖς τούτων ἀπάταις καὶ ψευδολογίαις πεισθέντες προήκασθ ὑμεῖς , καὶ τετειχισμένην ὅπλοις καὶ πολέμῳ συνεχεῖ καὶ πόλεσιν μεγάλαις συμμάχων ἀνδρῶν καὶ χώρᾳ πολλῇ περιείδετ ἀνασταθεῖσαν .
καὶ ματαία μὲν ἡ πρότερον βοήθει εἰς Πύλας ὑμῖν γέγονεν , ἣν μετὰ πλειόνων ἢ διακοσίων ταλάντων ἐποιήσασθε , ἂν λογίσησθε τὰς ἰδίας δαπάνας τὰς τῶν στρατευσαμένων , μάταιαι δὲ καὶ αἱ κατὰ Θηβαίων ἐλπίδες 0 .
ὃ δέ , πολλῶν ὄντων καὶ δεινῶν ὧν οὗτος ὑπηρέτηκε Φιλίππῳ , πλείστην ὕβριν ὡς ἀληθῶς ἔχει κατὰ τῆς πόλεως καὶ ἁπάντων ὑμῶν , τοῦτ ἀκούσατέ μου , ὅτι τοῖς Θηβαίοις ἐγνωκότος ἐξ ἀρχῆς τοῦ Φιλίππου πάνθ ἃ πεποίηκε ποιεῖν , οὗτος ἀπαγγείλας τ ἀναντία καὶ φανεροὺς ἐπιδείξας ὑμᾶς οὐχὶ βουλομένους , ὑμῖν μὲν τὴν ἔχθραν τὴν πρὸς Θηβαίους μείζω , Φιλίππῳ δὲ τὴν χάριν πεποίηκεν 0 .
πῶς ἂν οὖν ὑβριστικώτερον ἄνθρωπος ὑμῖν ἐχρήσατο ;
λέγε δὴ τὸ ψήφισμα λαβὼν τὸ τοῦ Διοφάντου καὶ τὸ τοῦ Καλλισθένους , ἵν εἰδῆθ ὅτι , ὅτε μὲν τὰ δέοντ ἐποιεῖτε , θυσιῶν καὶ ἐπαίνων ἠξιοῦσθε παρ ὑμῖν αὐτοῖς καὶ παρὰ τοῖς ἄλλοις , ἐπειδὴ δ ὑπὸ τούτων παρεκρούσθητε , παῖδας καὶ γυναῖκας ἐκ τῶν ἀγρῶν κατεκομίζεσθε καὶ τὰ Ἡράκλει ἐντὸς τείχους θύειν ἐψηφίζεσθε , εἰρήνης οὔσης .
ὃ καὶ θαυμάζω , εἰ τὸν μη δὲ τοὺς θεούς , καθ ὃ πάτριον ἦν , τιμᾶσθαι ποιήσαντα , τοῦτον ἀτιμώρητον ἀφήσετε .
ταῦτα μὲν τότ ἄξι , ὦ ἄνδρες Ἀθηναῖοι , τῶν πεπραγμένων ἐψηφίσασθε .
λέγε δὴ τὰ μετὰ ταῦτα .
ταῦτα τότ ἐψηφίζεσθ ὑμεῖς διὰ τούτους , οὐκ ἐπὶ ταύταις ταῖς ἐλπίσιν οὔ τε κατ ἀρχὰς ποιησάμενοι τὴν εἰρήνην καὶ τὴν συμμαχίαν , οὔ θ ὕστερον ἐγγράψαι πεισθέντες εἰς αὐτὴν καὶ τοῖς ἐγγόνοις , ἀλλ ὡς θαυμάσι ἡλίκα πεισόμενοι διὰ τούτους ἀγαθά .
καὶ μὴν καὶ μετὰ ταῦθ ὁσάκις πρὸς Πορθμῷ ἢ πρὸς Μεγάροις ἀκούοντες δύναμιν Φιλίππου καὶ ξένους ἐθορυβεῖσθε , πάντες ἐπίστασθε .
οὐ τοίνυν εἰ μήπω τῆς Ἀττικῆς ἐπιβαίνει , δεῖ σκοπεῖν οὐ δὲ ῥᾳθυμεῖν , ἀλλ εἰ διὰ τούτους ἐξουσία γέγονεν αὐτῷ τοῦθ ὅταν βούληται ποιῆσαι , τοῦθ ὁρᾶν , καὶ πρὸς ἐκεῖνο τὸ δεινὸν βλέπειν , καὶ τὸν αἴτιον καὶ παρασκευάσαντα τὴν ἐξουσίαν ταύτην ἐκείνῳ μισεῖν καὶ τιμωρεῖσθαι .
οἶδα τοίνυν ὅτι τοὺς μὲν ὑπὲρ τῶν κατηγορημένων αὐτῶν λόγους Αἰσχίνης φεύξεται , βουλόμενος δ ὑμᾶς ὡς πορρωτάτω τῶν πεπραγμένων ἀπάγειν διέξεισιν ἡλίκα πᾶσιν ἀνθρώποις ἀγάθ ἐκ τῆς εἰρήνης γίγνεται καὶ τ οὐναντίον ἐκ τοῦ πολέμου κακά , καὶ ὅλως ἐγκώμι εἰρήνης ἐρεῖ , καὶ τοιαῦτ ἀπολογήσεται .
ἔστι δὲ καὶ ταῦτα κατηγορήματα τούτου .
εἰ γὰρ ἡ τοῖς ἄλλοις ἀγαθῶν αἰτία τοσούτων πραγμάτων καὶ ταραχῆς ἡμῖν αἰτία γέγονε , τί τις εἶναι τοῦτο φῇ πλὴν ὅτι δῶρα λαβόντες οὗτοι καλὸν πρᾶγμα φύσει κακῶς διέθηκαν ;
οὐ τριήρεις τριακόσιαι καὶ σκεύη ταύταις καὶ χρήμαθ ὑμῖν περίεστι καὶ περιέσται διὰ τὴν εἰρήνην ;
ἴσως ἂν εἴποι .
πρὸς δὴ ταῦτ ἐκεῖν ὑμᾶς ὑπολαμβάνειν δεῖ , ὅτι καὶ τὰ Φιλίππου πράγματ ἐκ τῆς εἰρήνης γέγονεν εὐπορώτερα πολλῷ , καὶ κατασκευαῖς ὅπλων καὶ χώρας καὶ προσόδων αἳ γεγόνασιν ἐκείνῳ μεγάλαι .
γεγόνασι δὲ καὶ ἡμῖν τινές .
ἡ δέ γε τῶν πραγμάτων κατασκευὴ καὶ τῶν συμμάχων , δι ἣν ἢ αὑτοῖς ἢ τοῖς κρείττοσι τ ἀγαθὰ πάντες κέκτηνται , ἡ μὲν ἡμετέρα πραθεῖσ ὑπὸ τούτων ἀπόλωλε καὶ γέγονεν ἀσθενής , ἡ δ ἐκείνου φοβερὰ καὶ μείζων πολλῷ 0 1 .
οὐ δὴ δίκαιον ἐκείνῳ μὲν ἀμφότερ ηὐξῆσθαι διὰ τούτους καὶ τὰ τῶν συμμάχων καὶ τὰ τῶν προσόδων , ἃ δ ἡμῖν καὶ ὣς ἂν ὑπῆρχεν ἐκ τῆς εἰρήνης , ταῦτ ἀνθ ὧν ἀπέδοντ αὐτοὶ λογίζεσθαι 0 .
οὐ γὰρ ταῦτ ἀντ ἐκείνων γέγονεν , οὐ δὲ πολλοῦ δεῖ , ἀλλὰ ταῦτα μὲν ἦν ἂν ὁμοίως ἡμῖν , ἐκεῖνα δὲ τούτοις ἂν προσῆν εἰ μὴ διὰ τούτους 0 1 .
ὅλως δ , ὦ ἄνδρες Ἀθηναῖοι , δίκαιον δήπου φήσαιτ ἂν εἶναι , μή τ εἰ πολλὰ καὶ δεινὰ τὰ συμβεβηκότ ἐστὶ τῇ πόλει , μηδενὸς δ Αἰσχίνης αἴτιος τούτων , εἰς τοῦτον ἐλθεῖν τὴν ὀργήν , μή τ εἴ τι τῶν δεόντων πέπρακται δι ἄλλον τινά , τοῦτο σῶσαι τουτονί 0 ·
ἀλλ ὅσων οὗτος αἴτιος σκεψάμενοι καὶ χάριν , ἂν ταύτης ἄξιος ᾖ , καὶ τ οὐναντίον ὀργήν , ἂν τοιαῦτα φαίνηται , ποιεῖσθε 0 .
πῶς οὖν εὑρήσετε ταῦτα δικαίως ;
ἐὰν μὴ πάνθ ἅμ ἐᾶτε ταράττειν αὐτόν , τὰ τῶν στρατηγῶν ἀδικήματα , τὸν πόλεμον τὸν πρὸς Φίλιππον , τ ἀπὸ τῆς εἰρήνης ἀγαθά , ἀλλ ἕκαστον ἐφ αὑτοῦ σκοπῆτε .
οἷον , ἦν ἡμῖν πόλεμος πρὸς Φίλιππον ;
ἦν .
ἐνταῦθ ἐγκαλεῖ τις Αἰσχίνῃ ;
βούλεταί τις τούτου κατηγορεῖν περὶ τῶν ἐν τῷ πολέμῳ πραχθέντων ;
οὐκοῦν περὶ τούτων γ ἀφεῖται καὶ οὐδὲν αὐτὸν δεῖ λέγειν ·
περὶ γὰρ τῶν ἀμφισβητουμένων καὶ τοὺς μάρτυρας παρέχεσθαι καὶ τὰ τεκμήρια δεῖ λέγειν τὸν φεύγοντα , οὐ τὰ ὁμολογούμεν ἀπολογούμενον ἐξαπατᾶν .
ὅπως τοίνυν περὶ τοῦ πολέμου μηδὲν ἐρεῖς ·
οὐδεὶς γὰρ οὐδὲν αἰτιᾶται περὶ αὐτοῦ σε .
μετὰ ταῦτ εἰρήνην τινὲς ἡμᾶς ἔπειθον ποιήσασθαι ·
ἐπείσθημεν ·
πρέσβεις ἐπέμψαμεν ·
ἤγαγον οὗτοι δεῦρο τοὺς ποιησομένους τὴν εἰρήνην .
πάλιν ἐνταῦθα περὶ τούτου μέμφεταί τις Αἰσχίνην ;
φησί τις εἰσηγήσασθαι τοῦτον εἰρήνην , ἢ ἀδικεῖν ὅτι δεῦρ ἤγαγε τοὺς ποιησομένους ;
οὔκουν οὐ δ ὑπὲρ αὐτοῦ τοῦ ποιήσασθαι τὴν πόλιν εἰρήνην οὐδὲν αὐτῷ λεκτέον ·
οὐ γὰρ οὗτος αἴτιος 0 .
τί οὖν , ἄνθρωπε , λέγεις , εἴ τις ἔροιτό με , καὶ πόθεν ἄρχει κατηγορεῖν ;
ὅθεν , ὦ ἄνδρες Ἀθηναῖοι , βουλευομένων ὑμῶν , οὐ περὶ τοῦ εἰ ποιητέον εἰρήνην ἢ μή  ἐδέδοκτο γὰρ ἤδη τοῦτό γε  ἀλλ ὑπὲρ τοῦ ποίαν τινά , τοῖς τὰ δίκαια λέγουσιν ἀντειπὼν τῷ μισθοῦ γράφοντι συνεῖπε δῶρα λαβών , καὶ μετὰ ταῦτ ἐπὶ τοὺς ὅρκους αἱρεθείς , ὧν μὲν ὑμεῖς προσετάξατε , οὐ δ ὁτιοῦν ἐποίησε , τοὺς δ ἐπὶ τοῦ πολέμου διασωθέντας ἀπώλεσε τῶν συμμάχων , καὶ τηλικαῦτα καὶ τοιαῦτ ἐψεύσαθ ἡλίκ οὐδεὶς πώποτ ἄλλος ἀνθρώπων οὔ τε πρότερον οὔ θ ὕστερον 0 1 2 .
τὸ μὲν γὰρ ἐξ ἀρχῆς ἄχρι τοῦ λόγου τυχεῖν Φίλιππον ὑπὲρ τῆς εἰρήνης , Κτησιφῶν καὶ Ἀριστόδημος τὴν πρώτην ἔφερον τοῦ φενακισμοῦ , ἐπειδὴ δ εἰς τὸ πράττειν ἤδη τὰ πράγμαθ ἧκεν , Φιλοκράτει καὶ τούτῳ παρέδωκαν , δεξάμενοι δ οὗτοι πάντ ἀπώλεσαν .
εἶτ ἐπειδὴ δεῖ λόγον καὶ δίκην ὑπέχειν τῶν πεπραγμένων , ὤν , οἶμαι , πανοῦργος οὗτος καὶ θεοῖς ἐχθρὸς καὶ γραμματεύς , ὡς ὑπὲρ εἰρήνης κρινόμενος ἀπολογήσεται , οὐχ ἵνα πλειόνων ἢ κατηγορεῖ τις αὐτοῦ δῷ λόγον 0 ·
μανία γὰρ τοῦτό γε 0 ·
ἀλλ ὁρᾷ τοῦθ ὅτι ἐν μὲν τοῖς ὑφ αὑτοῦ πεπραγμένοις ἀγαθὸν μὲν οὐδέν ἐστιν , ἅπαντα δὲ τ ἀδικήματα , ἡ δ ὑπὲρ τῆς εἰρήνης ἀπολογία , καὶ εἰ μηδὲν ἄλλο , τ οὔνομα γοῦν ἔχει φιλάνθρωπον 0 .
ἣν δέδοικα μέν , ὦ ἄνδρες Ἀθηναῖοι , δέδοικα , μὴ λελήθαμεν ὥσπερ οἱ δανειζόμενοι ἐπὶ πολλῷ ἄγοντες 0 ·
τὸ γὰρ ἀσφαλὲς αὐτῆς καὶ τὸ βέβαιον οὗτοι πρ οὔδοσαν , Φωκέας καὶ Πύλας ·
οὐ μὴν διὰ τοῦτόν γ ἐξ ἀρχῆς ἐποιησάμεθα , ἀλλ ἄτοπον μέν ἐστιν ὃ μέλλω λέγειν , ἀληθὲς δὲ πάνυ 0 ·
εἰ γάρ τις ὡς ἀληθῶς χαίρει τῇ εἰρήνῃ , τοῖς στρατηγοῖς , ὧν κατηγοροῦσιν ἅπαντες , χάριν αὐτῆς ἐχέτω ·
εἰ γὰρ ἐκεῖνοι ὡς ὑμεῖς ἐβούλεσθ ἐπολέμουν , οὐ δ ὄνομ εἰρήνης ἂν ὑμεῖς ἠνέσχεσθε 0 .
εἰρήνη μὲν οὖν δι ἐκείνους , ἐπικίνδυνος δὲ καὶ σφαλερὰ καὶ ἄπιστος διὰ τούτους γέγονεν δωροδοκήσαντας .
εἴργετ οὖν , εἴργετ αὐτὸν τῶν ὑπὲρ τῆς εἰρήνης λόγων , εἰς δὲ τοὺς ὑπὲρ τῶν πεπραγμένων ἐμβιβάζετε .
οὐ γὰρ Αἰσχίνης ὑπὲρ τῆς εἰρήνης κρίνεται , οὔ , ἀλλ ἡ εἰρήνη δι Αἰσχίνην διαβέβληται .
εἰ γὰρ ἡ μὲν εἰρήνη ἐγεγόνει , μηδὲν δ ὕστερον ἐξηπάτησθ ὑμεῖς μη δ ἀπωλώλει τῶν συμμάχων μηδείς , τίν ἀνθρώπων ἐλύπησεν ἂν ἡ εἰρήνη , ἔξω τοῦ ἄδοξος γεγενῆσθαι ;
καίτοι καὶ τούτου συναίτιος οὗτος συνειπὼν Φιλοκράτει .
ἀλλ ἀνήκεστόν γ οὐδὲν ἂν ἦν γεγονός .
νῦν δ , οἶμαι , πόλλ , ὧν αἴτιος οὗτος .
ὅτι μὲν τοίνυν αἰσχρῶς καὶ κακῶς πάντα ταῦθ ὑπὸ τούτων ἀπόλωλε καὶ διέφθαρται , οἶμαι πάντας ὑμᾶς εἰδέναι .
ἐγὼ δ , ὦ ἄνδρες δικασταί , τοσοῦτ ἀπέχω τοῦ συκοφαντίαν τινὰ τοῖς πράγμασι τούτοις προσάγειν ἢ ὑμᾶς ἀξιοῦν , ὥστ εἰ ταῦθ ὑπ ἀβελτερίας ἢ δι εὐήθειαν ἢ δι ἄλλην ἄγνοιαν ἡντινοῦν οὕτω πέπρακται , αὐτός τ ἀφίημ Αἰσχίνην καὶ ὑμῖν συμβουλεύω 0 .
καίτοι τῶν σκήψεων τούτων οὐδεμί ἐστὶ πολιτικὴ οὐ δὲ δικαία .
οὐδένα γὰρ τὰ κοινὰ πράττειν ὑμεῖς κελεύετε οὐ δ ἀναγκάζετε ·
ἀλλ ἐπειδάν τις ἑαυτὸν πείσας δύνασθαι προσέλθῃ , πρᾶγμα ποιοῦντες ἀνθρώπων χρηστῶν καὶ φιλανθρώπων , εὐνοϊκῶς δέχεσθε καὶ οὐ φθονερῶς , ἀλλὰ καὶ χειροτονεῖτε καὶ τὰ ὑμέτερ αὐτῶν ἐγχειρίζετε .
ἐὰν μὲν οὖν κατορθοῖ τις , τιμήσεται καὶ πλέον ἕξει τῶν πολλῶν κατὰ τοῦτο ·
ἂν δ ἀποτυγχάνῃ , σκήψεις καὶ προφάσεις ἐρεῖ ;
ἀλλ οὐ δίκαιον 0 .
οὐ γὰρ ἂν ἐξαρκέσειε τοῖς ἀπολωλόσι συμμάχοις οὐ δὲ τοῖς παισὶν αὐτῶν οὐ δὲ ταῖς γυναιξὶν οὐ δὲ τοῖς ἄλλοις διὰ τὴν ἀβελτερίαν τὴν ἐμήν , ἵνα μὴ τὴν τούτου λέγω , τοιαῦτα πεπονθέναι ·
ἀλλ ὅμως ὑμεῖς ἄφετ Αἰσχίνῃ τὰ δεινὰ ταῦτα καὶ ὑπερβάλλοντα , ἂν δι εὐήθειαν ἢ δι ἄλλην ἄγνοιαν ἡντινοῦν λελυμασμένος φανῇ 0 .
ἂν μέντοι διὰ πονηρίαν ἀργύριον λαβὼν καὶ δῶρα , καὶ τοῦτ ἐξελεγχθῇ σαφῶς ὑπ αὐτῶν τῶν πεπραγμένων , μάλιστα μέν , εἰ οἷόν τ , ἀποκτείνατε , εἰ δὲ μή , ζῶντα τοῖς λοιποῖς παράδειγμα ποιήσατε 0 1 .
σκοπεῖτε δὴ τὸν ὑπὲρ τούτων ἔλεγχον , ὡς δίκαιος ἔσται , μεθ ὑμῶν .
ἀνάγκη δή που τοὺς λόγους τούτους Αἰσχίνην πρὸς ὑμᾶς εἰπεῖν τουτονί , τοὺς περὶ τῶν Φωκέων καὶ τῶν Θεσπιῶν καὶ τῆς Εὐβοίας , εἴπερ μὴ πεπρακὼς αὑτὸν ἑκὼν ἐξηπάτα , δυοῖν θάτερον , ἢ διαρρήδην ἀκούσανθ ὑποσχομένου Φιλίππου ὅτι πράξει ταῦτα καὶ ποιήσει , ἢ εἰ μὴ τοῦτο , γοητευθέντα καὶ φενακισθέντα τῇ περὶ τ ἄλλα φιλανθρωπίᾳ καὶ ταῦτ ἐλπίσαντα παρ αὐτοῦ 0 1 2 .
οὐκ ἔνεστι τούτων οὐ δὲ ἓν χωρίς .
ἐκ τοίνυν τούτων ἀμφοτέρων μάλιστα πάντων ἀνθρώπων μισεῖν αὐτῷ προσήκει Φίλιππον .
ὅτι τὸ μὲν ἐκείνου μέρος πάντ αὐτῷ γέγονεν τὰ δεινότατα καὶ τὰ αἴσχιστα .
ὑμᾶς ἐξηπάτηκεν , ἀδοξεῖ , κρίνεται ·
καὶ εἴ γέ τι τῶν προσηκόντων ἐγίγνετο , ἐν εἰσαγγελίᾳ πάλαι ἂν ἦν ·
νῦν δὲ διὰ τὴν ὑμετέραν εὐήθειαν καὶ πραότητ εὐθύνας δίδωσι , καὶ ταύτας ὁπηνίκα βούλεται .
ἔστιν οὖν ὅστις ὑμῶν φωνὴν ἀκήκοεν Αἰσχίνου κατηγοροῦντος Φιλίππου ;
ἐξελέγχοντ ἢ λέγοντά τι τοῦτον ἑόρακεν ;
οὐ δὲ εἷς 0 ·
ἀλλὰ πάντες Ἀθηναῖοι πρότερον κατηγοροῦσι Φιλίππου , καὶ ὁ τυχὼν ἀεί , ὧν οὐδὲν οὐδεὶς ἠδίκηται , ἰδίᾳ δήπου 0 .
ἐγὼ δ ἐκείνους τοὺς λόγους ἐζήτουν παρὰ τούτου , εἴπερ μὴ πεπρακὼς αὑτὸν ἦν , ἄνδρες Ἀθηναῖοι , ἐμοὶ μὲν χρήσασθ ὅ τι βούλεσθε ·
ἐπίστευσ , ἐξηπατήθην , ἥμαρτον , ὁμολογῶ .
τὸν δ ἄνθρωπον , ἄνδρες Ἀθηναῖοι , φυλάττεσθε ·
ἄπιστος , γόης , πονηρός 0 .
οὐχ ὁρᾶθ οἷα πεποίηκεν ἐμέ ;
οἷ ἐξηπάτηκεν ;
τούτων οὐδέν ἀκούω τῶν λόγων , οὐ δ ὑμεῖς .
ὅτι οὐ παρακρουσθεὶς οὐ δ ἐξαπατηθείς , ἀλλὰ μισθώσας αὑτὸν καὶ λαβὼν ἀργύριον ταῦτ εἶπε καὶ πρ οὔδωκεν ἐκείνῳ , καὶ γέγονεν καλὸς κ ἀγαθὸς καὶ δίκαιος μισθωτὸς ἐκείνῳ , πρεσβευτὴς μέντοι καὶ πολίτης ὑμῖν προδότης καὶ τρίς , οὐχ ἅπαξ , ἀπολωλέναι δίκαιος 0 .
οὐ τοίνυν ἐκ τούτων μόνον δῆλός ἐσθ ὅτι χρημάτων ἅπαντ εἶπεν ἐκεῖνα ·
ἀλλ ἧκον ὡς ὑμᾶς ἔναγχος Θετταλοὶ καὶ Φιλίππου πρέσβεις μετ αὐτῶν , ἀξιοῦντες ὑμᾶς Φίλιππον Ἀμφικτύον εἶναι ψηφίσασθαι .
τῷ προσῆκεν οὖν ἀντειπεῖν τούτοις μάλιστα πάντων ἀνθρώπων ;
Αἰσχίνῃ τουτῳί 0 .
ὅτι οἷς οὗτος ἀπήγγειλε πρὸς ὑμᾶς , τούτοις τ ἀναντί ἐποίησεν ἐκεῖνος .
οὗτος μὲν γὰρ ἔφη Θεσπιὰς καὶ Πλαταιὰς αὐτὸν τειχιεῖν , καὶ τοὺς μὲν Φωκέας οὐκ ἀπολεῖν , τὴν δὲ Θηβαίων ὕβριν καταλύσειν ·
ὁ δὲ τοὺς μὲν Θηβαίους μείζους ἢ προσῆκε πεποίηκε , τοὺς δὲ Φωκέας ἄρδην ἀπολώλεκε , καὶ τὰς μὲν Θεσπιὰς καὶ Πλαταιὰς οὐ τετείχικε , τὸν δ Ὀρχομενὸν καὶ τὴν Κορώνειαν προσεξηνδραπόδισται .
πῶς ἂν ἐναντιώτερα πράγμαθ ἑαυτοῖς τούτων γένοιτο ;
οὐ τοίνυν ἀντεῖπεν , οὐ δὲ διῆρε τὸ στόμα , οὐ δ ἐφθέγξατ ἐναντίον οὐδέν .
καὶ οὐχὶ τοῦτό πω δεινόν , τηλικοῦτον ὄν 0 .
ἀλλὰ καὶ συνεῖπε μόνος τῶν ἐν τῇ πόλει πάντων ἀνθρώπων .
καίτοι τοῦτό γ οὐ δὲ Φιλοκράτης ἐτόλμησε ποιῆσαι ὁ μιαρός , ἀλλ Αἰσχίνης οὑτοσί 0 .
καὶ θορυβούντων ὑμῶν καὶ οὐκ ἐθελόντων ἀκούειν αὐτοῦ , καταβαίνων ἀπὸ τοῦ βήματος , ἐνδεικνύμενος τοῖς πρέσβεσι τοῖς παρὰ τοῦ Φιλίππου παροῦσι , πολλοὺς ἔφη τοὺς θορυβοῦντας εἶναι , ὀλίγους δὲ τοὺς στρατευομένους ὅταν δέῃ ,  μέμνησθε γὰρ δήπου ,  αὐτὸς ὤν , οἶμαι , θαυμάσιος στρατιώτης , ὦ Ζεῦ 0 .
ἔτι τοίνυν , εἰ μὲν μηδένα μηδὲν ἔχοντ εἴχομεν δεῖξαι τῶν πρέσβεων , μη δ ἦν ὥστ ἰδεῖν ἅπαντας , βασάνους καὶ τὰ τοιαῦθ ὑπόλοιπον ἂν ἦν σκοπεῖν .
εἰ δὲ Φιλοκράτης μὴ μόνον ὡμολόγει παρ ὑμῖν ἐν τῷ δήμῳ πολλάκις , ἀλλὰ καὶ ἐδείκνυεν ὑμῖν , πυροπωλῶν , οἰκοδομῶν , βαδιεῖσθαι φάσκων κ ἂν μὴ χειροτονῆθ ὑμεῖς , ξυληγῶν , τὸ χρυσίον καταλλαττόμενος φανερῶς ἐπὶ ταῖς τραπέζαις , οὐκ ἔνι δήπου τοῦτον εἰπεῖν ὡς οὐκ εἴληφε , τὸν αὐτὸν ὁμολογοῦντα καὶ δεικνύντα .
ἔστιν οὖν οὕτω τις ἀνθρώπων ἀνόητος ἢ κακοδαίμων , ὥσθ ἵνα λαμβάνῃ μὲν Φιλοκράτης , ἀδοξῇ δ αὐτὸς καὶ κινδυνεύῃ , ἐξὸν αὐτῷ μετὰ τῶν μηδὲν ἠδικηκότων ἐξετάζεσθαι , τούτοις μὲν πολεμεῖν , πρὸς δ ἐκεῖνον ἐλθὼν κρίνεσθαι βούλεται ;
ἐγὼ μὲν οὐδέν οἶμαι .
ἀλλὰ πάντα ταῦτ , ἐὰν ὀρθῶς σκοπῆτε , εὑρήσετε μεγάλ , ὦ ἄνδρες Ἀθηναῖοι , καὶ ἐναργῆ σημεῖα τοῦ χρήματα τοῦτον ἔχειν .
ὃ τοίνυν ὕστατον μὲν γέγονεν , οὐδενὸς δ ἐστὶν ἔλαττον σημεῖον τοῦ πεπρακέναι τοῦτον ἑαυτὸν Φιλίππῳ , θεάσασθε .